Kincuang

Kincuang, kincong, atau sambuang adolah sajinih tumbuahan rampah dan marupokan tumbuahan tahunan babantuak terna (indak bakayu) nan bungo, buah, sarato bijonyo dipagunokan sabagai bahan masakan. Namo lainnya adolah kecombang (Indonesia), kantan (Malayu), honje (Sunda), sempol (Sas.), kincung (Medan), bungong kala (Aceh), bunga rias (Tapanuli), asam cekala (Karo), kumbang sekala (Lpg.), jaong (Kutai), takalu (Dayak Ma'anyan) sarto lucu (Banyuwangi). Urang Thai manyabuiknyo daalaa. Di Bali disabuik kecicang sadangkan batang mudonyo disabuik bongkot kecicang dan kaduonyo buliah bapakai untuak sambal matah.

Ciri umum 

Kincuang barono kasirahan cando jinih tanaman ieh pisang-pisangan. Kok batangnyo alah tuo, bantuak tanamannyo cando sipadeh atau lingkueh, jo tinggi mancapai 5 meter.

Batang-batangnyo semu bulek gilig, manggadang di pangkanyo, tumbuah tagak jo banyak, badakekan, mambantuak rumpun jarang, kalua dari rimpang nan manjala di bawah tanah. Rimpangnyo taba, barono krem, kasirah-sirahan katiko masih mudo. Daun 15-30 alai tasusun dalam duo barih, basaliang, di batang semu; alaian daun lunjuang, 20-90 cm x 10-20 cm, jo pangka mambulek atau bantuak jantuang, tapi bagalombang, jo ujuang marunciang singkek, rugek namun babintiak-bintiak aluih jo rapek, ijau mangkilek, acok jo sisi bawah nan kaunguan katiko mudo.

Bungo dalam karangan sabantuak gasiang, batangkai panjang  0,5-2,5 m × 1,5-2,5 cm, jo daun palinduang bantuak bulek panjang, 7–18 cm × 1–7 cm, sirah jambu inggo sirah tarang, badagiang, malangkuang mambaliak kok kambang. Kalopak bantuak tabuang, panjang 3-3,5 cm, bataju 3, tabalah. Mangkuto bantuak tabuang, sirah jambu, inggo 4 cm. Labellum sarupo sudip, sakitar 4 cm panjangnyo, sirah tarang jo tapian putiah atau kuniang.

Buah badasak-dasakan dalam bonjo ampia bulek badiameter 10–20 cm; tiok butia 2-2,5 cm gadangnyo, barambuik aluih singkek di luanyo, ijau dan manjadi sirah katiko masak. Babijo banyak, coklat kaitaman, disalubuangi salut biji (arilus) putiah janiah atau kasirahan nan baraso masam.

Rujuakan

Pautan lua 

 Kompas.com, Selasa, 5 Agustus 2008: Kecombrang; ulasan Bondan Winarno soal kincuang sabagai bumbu aneka masakan.
 Prohati: Etlingera elatior (Jack) R.M.Smith 
 Pacific Island Ecosystems at Risk (PIER): Etlingera elatior (Jack) R.M.Sm., Zingiberaceae
 Germplasm Resources Information Network (GRIN): Info taksonomi Etlingera elatior (Jack) R.M.Sm.
 Flora of China: Etlingera elatior (Jack) R.M.Smith

Sayua
Langkok-langkok
Zingiberaceae